बोपन्ना नौवें स्थान पर, सानिया और सोमदेव खिसके  
रोहन बोपन्ना एटीपी युगल रैंकिंग में नौवीं पायदान पर पहुंच गए। बोपन्ना ने पाकिस्तान के ऐसाम उल हक कुरैशी के साथ गैरी वेबर टूर्नामेंट जीता था।
भारतीय टेनिस स्टार रोहन बोपन्ना एटीपी युगल रैंकिंग में करियर की सर्वश्रेष्ठ नौवीं पायदान पर पहुंच गए। बोपन्ना ने पाकिस्तान के ऐसाम उल हक कुरैशी के साथ जर्मनी में गैरी वेबर ओपन टूर्नामेंट जीता था। बोपन्ना और कुरैशी टीम रैंकिंग में एक पायदान चढकर पांचवें स्थान पर पहुंच गए।  लंदन में ऐगोन चैम्पियनशिप में उपविजेता रहे लिएंडर पेस फिर से शीर्ष 10 में पहुंच गए। पेस और भूपति फाइनल में अमेरिका के माइक और बाब ब्रायन से हारे थे। भूपति पांचवें स्थान पर बने हुए हैं। एकल में सानिया मिर्जा 60वें से 58वें स्थान पर खिसक गईं। युगल में वह 14वें स्थान पर बनी हुई हैं।  डब्ल्यूटीए युगल रेस चैम्पियनशिप में वह अपनी जोड़ीदार रूस की एलेना वेसनीना के साथ तीसरे स्थान पर बनी हुई हैं। एकल में सोमदेव देववर्मन एक पायदान नीचे 68वें स्थान पर खिसक गए।